《承芸叟寄示新词一篇以此寄谢扬子云书亦有色乎此亦书之色也》
宋代·孔平仲

绮罗敷色新出机，嵩洛神秀钟妙词。关西子弟多习武，博学能文君最奇。

目中无双成器早，少小玉立谁瑕疵。天王母后亲选擢，抱道韫德将发施。

朝中议论太真朴，湖南威凤翅小垂。屈申后先皆有数，此理昭昭君自知。

芰荷堆绿珠露冷，兰杜秋香风正吹。征鸿南飞燕北去，晚去潇湘君未归。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。